Na osnovu člana 2.13 stav (1) tačka 3. Izbornog zakona BiH (“Službeni glasnik Bosne i Hercegovine” br. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16 i 41/20), a u vezi s članom 11. Pravilnika o utvrđivanju kvalifikacija i postupku imenovanja članova biračkih odbora (“Službeni glasnik Bosne i Hercegovine” br.27/22), Izborna komisija Brčko distrikta BiH, raspisuje

**J A V N I O G L A S**

**za izbor kandidata za popunu rezervnog spiska kvalifikovanih osoba za imenovanje članova biračkih odbora/mobilnog tima/tima za otvaranje vreća i brojanje glasačkih listića u cilju pravilnog objedinjavanja izbornih rezultata**

**I.** Objavljuje se Javni oglas za izbor kandidata za popunu rezervnog spiska kvalifikovanih osobaza imenovanje članova i/ili zamjenika članova biračkih odbora na biračkim mjestima, članova mobilnog tima i članova tima za otvaranje vreća i brojanje glasačkih listića u cilju pravilnog objedinjavanja izbornih rezultata.

**II. Uslovi za imenovanje:**

**Opći uslovi:**

1. Prijavljeni kandidat je osoba s pravom glasa.

2. Za člana biračkog odbora ne može biti imenovano lice (član 2.3.Izbornog zakona BiH) :

1. koje se ne može kandidirati u smislu odredbi članova 1.6, 1.7 i 1.7a Izbornog zakona BiH;

2. koje je član najvišeg izvršno-političkog organa političke stranke ili koalicije (predsjednik, potpredsjednik, generalni sekretar ili član izvršnog odbora ili glavnog odbora);

3. koje je nosilac izabranog mandata ili je član izvršnog organa vlasti, osim u slučajevima predviđenim članom 2.12 stav (4) Izbornog zakona;

4. koje je kandidat za izbore za bilo koji nivo vlasti (na Općim izborima 2018. i Lokalnim izborima 2020. godine); i

5. kojem je izrečena kazna za radnju koja predstavlja težu povredu izbornih zakona ili propisa za koju je lično odgovorno, u posljednje četiri godine, računajući od dana pravosnažnosti odluke.

**Posebni uslovi:**

- da ima najmanje završenu srednju školu, odnosno III, IV. ili V. stepen stručne spreme;

- da ima prijavljeno prebivalište u općini/gradu za koju je objavljen javni poziv.

**III. Potrebna dokumentacija:**

1. prijava na javni oglas (popunjen obrazac SG-3),

**IV. Rok za podnošenje prijava**

Rok za podnošenje prijava je dvadeset (20) dana od dana objave javnog oglasa na oglasnoj ploči općine/grada, na internet-stranici općine/grada i sredstvima javnog informisanja (lokalni radio, štampani mediji).

**V. Organ za provođenje postupka**

Proceduru izbora kandidata po javnom oglasu provodi Izborna komisija Brčko distrikta BiH.

**VI. Ostale informacije**

Obrazac prijave kandidati mogu preuzeti u sjedištu Izborne komisije Brčko distrikta BiH ili na internet - stranici Skupštine, Vlade Brčko distrikta BiH i Radio - novinske i izdavačke ustanove „RADIO BRČKO“Brčko distrikta BiH.

Prijavu na javni oglas kandidati dostavljaju u zatvorenoj koverti u sjedište Izborne komisije Brčko distrikta BiH sa naznakom:

***Izborna komisija Brčko distrikta BiH,***

***Adresa: Dr. Abdulaha Bukvice br. 1, Brčko distrikt BiH***

***„Prijava na javni oglas za popunu rezervnog spiska kvalifikovanih osoba za imenovanje članova biračkih odbora - ne otvarati“.***

Kandidati će, ako Izborna komisija Brčko distrikta BiH zatraži, dostaviti dokaze o kvalifikaciji i ispunjavanju uvjeta iz javnog oglasa.

Nepotpune i neblagovremene prijave izborna komisija neće uzeti u razmatranje.

**Izborna komisija Brčko distrikta BiH**

Broj: 045-7/2022

Brčko, 30.06.2022. godine